open-index/open-wikipedia-markdown huggingface dataset:
Winston

***Winston*** ir populārs cigarešu zīmols, kuru 1954. gadā izveidoja ''R.J. Reynolds Tobacco Company'' ASV. Nosaukums ‘Winston’ cēlies no kompānijas dzimtās pilsētas – Vinstona-Seilema Ziemeļkarolīnā.

*Winston* kļuva par vienu no pirmajiem cigarešu zīmoliem ar pilnībā filtrētu tabaku un tika plaši reklamēts ar saukli *"Winston tastes good like a cigarette should"*. Tas ātri kļuva par vienu no pārdotākajiem cigarešu zīmoliem ASV, saglabājot savu popularitāti vairākās desmitgadēs.

Šobrīd zīmolu ārpus ASV pārvalda britu uzņēmums ''Imperial Brands'', bet ASV teritorijā to ražo un izplata ''ITG Brands'', kas ir Imperial meitasuzņēmums.

*Winston* tiek pozicionēts kā vidējas vai augstākas klases cigarešu zīmols un ir populārs daudzos pasaules reģionos, īpaši Austrumeiropā, Tuvajos Austrumos un Dienvidaustrumāzijā.

## Ārējās saites

Oficiālā mājaslapa (angļu valodā)
Philip Morris

***Philip Morris*** ir vēsturisks un starptautiski atpazīstams cigarešu zīmols, kura pirmsākumi meklējami 1847. gadā Londonā, kad uzņēmējs Filips Moriss atvēra savu pirmo tabakas veikalu. Laika gaitā zīmols attīstījās, kļūstot par vienu no pazīstamākajiem vārdiem tabakas industrijā.

Zīmols *Philip Morris* ir daļa no tā paša nosaukuma kompānijas, taču mūsdienās cigaretes ar šādu nosaukumu tiek tirgotas galvenokārt ārpus ASV un tiek pozicionētas kā vidējas vai vidēji zemākas cenas produkts.

Cigaretes *Philip Morris* ir populāras daudzos reģionos, tostarp Austrumeiropā, Latīņamerikā un Āzijā, kur tās konkurē ar tādiem zīmoliem kā *[[Winston (cigaretes)|Winston]]*, *[[L&M]]* un *[[Pall Mall]]*.

Zīmola sortimentā ietilpst dažādi garšas un stipruma varianti, bieži ar moderniem filtriem un iepakojuma dizainu, kas pielāgots vietējo tirgu prasībām.

## Ārējās saites

Oficiālā mājaslapa (angļu valodā)
Brīvlagaijāra

**Brīvlagaijāra** (, ) ir pilsēta Francijas dienvidrietumos, Jaunakvitānijas reģionā, Korēzas departamentā. Tā atrodas aptuveni 100 kilometrus uz dienvidaustrumiem no Limožas un ir lielākā pilsēta departamentā pēc iedzīvotāju skaita, lai gan administratīvais centrs ir Tille. 2022. gadā Brīvlagaijārā dzīvoja 46,8 tūkstoši iedzīvotāju. Reģionālajā mērogā pilsēta ir nozīmīgs transporta, saimniecības un kultūras centrs. Tās izdevīgā ģeogrāfiskā novietojuma dēļ Brīvlagaijāra vēsturiski bijusi svarīgs tirdzniecības ceļu krustpunkts, savukārt mūsdienās tā attīstījusies par dinamisku pilsētu ar daudzveidīgu rūpniecības, pakalpojumu un tūrisma nozari. Pilsēta ir pazīstama arī ar vēsturisko centru, kultūras pasākumiem un sporta tradīcijām, īpaši regbijā.

## Atsauces

## Ārējās saites
Anuanuruna

**Anuanuruna** () ir neapdzīvots koraļļu atols Tuamotu salās Klusajā okeānā, ietilpst Glosteras Hercoga salu grupā. Administratīvi pieder Franču Polinēzijai, kopā ar pārējām Glosteras Hercoga salām ietilpst Hao komūnā.

## Ģeogrāfija
Anuanuruna atrodas Tuamotu salu dienvidu daļā Glosteras Hercoga salu grupā. Tuvākā sala ir  attālā Nukutepipi dienvidaustrumos, bet tuvākā pastāvīgi apdzīvotā sala —  attālā Hereheretue ziemeļrietumos. Atols atrodas vulkāniska zemūdens kalna virsotnē. Atolam ir apaļa forma, tā garums ir , lielākais platums — , bet rifa perimetrs — . Rifs iekļauj  lielu lagūnu, kurai nav kuģojamu savienojumu ar okeānu.

## Vēsture
Pirmie no eiropiešiem atolu 1767. gada 12. jūlijā apmeklēja britu ekspedīcija Filipa Kartereta vadībā. Ap 1850. gadu atols kļuva par Francijas teritoriju; tajā nebija pastāvīgo iedzīvotāju.

## Atsauces

## Ārējās saites
Ebotsfordas "Canucks"

**Ebotsfordas "Canucks"** () ir profesionāla hokeja komanda no Ebotsfordas pilsētas Britu Kolumbijā. Komanda sāka spēlēt AHL 2021.—2022. gada sezonā Ebotsfordas centrā un ir Nacionālās hokeja līgas komandas Vankūveras "Canucks" Amerikas hokeja līgas fārmklubs. Komanda ir "Canucks" piederošās franšīzes, kas no 2013. līdz 2021. gadam bija pazīstama kā Jūtikas "Comets", aizvietotāja. Šī ir otrā AHL komanda, kas spēlē Ebotsfordā pēc Kalgari "Flames" fārmkluba Ebotsfordas "Heat" no 2009. līdz 2014. gadam.

2025. gada 8. jūnijā Ebotsfordas "Canucks" komanda pirmo reizi komandas vēsturē iekļuva Kaldera kausa finālā, sešās spēlēs uzvarot Teksasas "Stars". Šī bija Vankūveras "Canucks" AHL fārmkluba otrā iekļūšana izslēgšanas spēļu pēdējā kārtā 10 sezonu laikā. 2025. gada 23. jūnijā komanda ieguva savu pirmo Kaldera kausu, sešās spēlēs uzvarot Šarlotas "Checkers" komandu.

No 2021. gada komandā spēlē latviešu vārtsargs Artūrs Šilovs.

## Sasniegumi
* **[[Kaldera kauss]]**: 1
** 2024.—2025.
* **Konferences čempioni**: 1
** 2024.—2025.

## Atsauces

## Ārējās saites

*
Ralfs Pleinics

**Ralfs Pleinics** (dzimis  Ventspilī) ir latviešu basketbola funkcionārs, ilggadējs Latvijas—Igaunijas Basketbola līgas un Latvijas Basketbola līgas (LBL) kluba BK Ventspils ģenerālmenedžeris.

Absolvējis Ventspils 4. vidusskolu, pēc tam ieguvis augstāko izglītību Latvijas Sporta pedagoģijas akadēmijā 1995. gadā. 2019. gadā ieguvis maģistra grādu sabiedrības vadībā, pabeidzot Liepājas Universitāti.

Spēlējis basketbolu jaunatnes līmenī, pēc tam pievērsies basketbola trenera un tiesneša darbam. Uzreiz pēc augstskolas bijis pedagogs Brocēnu vidusskolā, PII "Rūķītis" un Ventspils tehnikumā. BK Ventspils darbojas kopš 1995. gada, sākotnēji kā menedžeris, bet vēlāk — ģenerālmenedžera amatā. R. Pleinics ir pieredzējušākais sporta komandas vadītājs Latvijas basketbolā. Īslaicīgi pametis klubu, lai strādātu Latvijas Basketbola savienībā kā basketbola līgu direktors, bet tad atgriezies Ventspilī.

R. Pleinics darbojies arī politikā, kandidējot 2025. gada pašvaldību vēlēšanās uz vietu Ventspils domē no reģionālās partijas "Latvijai un Ventspilij". Bijis Sporta un Jaunatnes lietu komisiju loceklis Ventspils domē.

## Atsauces

## Ārējās saites
Haklberijas

thumb|251x251px| Viena no haklberijām
**Haklberijas** () ir termins, ko tradicionāli lieto Amerikas Savienotajās Valstīs, lai apzīmētu plašu ogulāju klāstu ēriku dzimtas melleņu (''Vaccinium'') un *Gaylussacia* ģinšu augos. Tā ir polifilētiska grupa, tas ir, neietilpstoša zinātniskajā sugu klasifikācijā, jo satur dažādās (šai gadījumā — divās) ģintīs klasificētus augus un pie tam nesatur citus no šīm ģintīm.

## Termina vēsture un robežas
Amerikāņu vārds "huckleberry" cēlies no angļu dialekta vārdiem "hurtleberry" un "whortleberry", kas Lielbritānijā tika lietoti, lai apzīmētu mellenes un zilenes. Amerikā britu kolonisti saskārās ar daudz lielāku *Vaccinium* ģints augu daudzveidību, tāpēc papildus īstajām mellenēm un zilenēm viņi sāka par tām saukt arī sīklapu zileni ar sarkanām ogām, kā arī citus *Vaccinium* ģints augus, atkarībā no konkrētā reģiona tradīcijām.

Turklāt Ziemeļamerikā auga augu ģints, kas nebija sastopama Eiropā un kurai arī bija ēdamas ogas. Zinātnieki to nosauca par *Gaylussacia* par godu izcilajam franču ķīmiķim Žozefam Luijam Gē-Lisakam. Visus *Gaylussacia* ģints augus, un galvenokārt tos, sarunvalodā sāka saukt par haklberijām.

Haklberijas tradicionāli ievāca indiāņi un vēlāk baltie kolonisti, lai tās izmantotu pārtikā un tautas medicīnā. Cilvēki konkurēja ogošanā ar grizlilāčiem, tāpēc tā reizēm bija bīstama.

Tomēr ogas, kas, atšķirībā no lāčiem, auga gandrīz visur, bija viegli pieejamas vācējiem un lētas pircējiem, un tās kļuva par nozīmīgu amerikāņu kultūras sastāvdaļu un 19. gadsimtā veidoja vairāku idiomu pamatu, un iesauka "Haklberijs" sāka apzīmēt nenozīmīgu personu. Šo nozīmi nostiprināja Marks Tvens, kurš deva šo iesauku vienam no saviem galvenajiem varoņiem — Haklberijam Finam. Marka Tvena ideja, kā viņš 1895. gadā pastāstīja kādam intervētājam, bija parādīt, ka Haklberijs bija zēns "no zemāka sociālā līmeņa" nekā viņa biedrs Toms Sojers.

Mūsdienu Amerikas Savienotajās Valstīs haklberija ir viens no Aidaho štata oficiālajiem simboliem.

## Atsauces

## Ārējās saites
Marūbijas

**Marūbijas** (*Marrubium*) ir lūpziežu dzimtas ģints, kuras dabiskais izplatības areāls ir no Eiropas mērenās joslas līdz Ziemeļāfrikai un līdz tālajiem austrumiem — līdz pat Siņdzjanas reģionam Ķīnas rietumos. Dažas sugas ir naturalizējušās arī Ziemeļamerikā un Dienvidamerikā. Latvijā ir sastopama viena suga — parastā marūbija (*Marrubium vulgare*).

## Sugas
Ģintī ir klasificētas aptuveni 50 sugas un dabiski sastopamie hibrīdi:

* Parastā marūbija (*Marrubium vulgare*) L.
* *Marrubium alyssoides* Pomel
* *Marrubium alysson* L.
* *Marrubium amasiensis* Akgül & Ketenoglu
* *Marrubium anisodon* K.Koch
* *Marrubium aschersonii* Magnus
* *Marrubium astracanicum* Jacq.
* *Marrubium asumaniae* U.B.Deshmukh, E.S.Reddy & M.B.Shende
* *Marrubium atlanticum* Batt.
* *Marrubium ayardii* Maire
* *Marrubium* × *bastetanum* Coincy
* *Marrubium bourgaei* Boiss.
* *Marrubium catariifolium* Desr.
* *Marrubium cephalanthum* Boiss. & Noë
* *Marrubium cordatum* Nábelek
* *Marrubium crassidens* Boiss.
* *Marrubium cuneatum* Banks & Sol.
* *Marrubium cylleneum* Boiss. & Heldr.
* *Marrubium depauperatum* Boiss. & Balansa
* *Marrubium deserti* (de Noé) Coss.
* *Marrubium duabense* Murata
* *Marrubium echinatum* Ball
* *Marrubium eriocephalum* Seybold
* *Marrubium fontianum* Maire
* *Marrubium friwaldskyanum* Boiss.
* *Marrubium glechomifolium* Freyn & Conrath
* *Marrubium globosum* Montbret & Aucher ex Benth.
* *Marrubium heterocladum* Emb. & Maire
* *Marrubium heterodon* (Benth.) Boiss. & Balansa
* *Marrubium hierapolitanum* Mouterde
* *Marrubium* × *humbertii* Emb. & Maire
* *Marrubium incanum* Desr.
* *Marrubium leonuroides* Desr.
* *Marrubium litardierei* Marmey
* *Marrubium lutescens* Boiss. & Heldr.
* *Marrubium multibracteatum* Humbert & Maire
* *Marrubium* × *paniculatum* Desr.
* *Marrubium parviflorum* Fisch. & C.A.Mey.
* *Marrubium peregrinum* L.
* *Marrubium persicum* C.A.Mey.
* *Marrubium pestalozzae* Boiss.
* *Marrubium plumosum* C.A.Mey.
* *Marrubium procerum* Bunge
* *Marrubium propinquum* Fisch. & C.A.Mey.
* *Marrubium rotundifolium* Boiss.
* *Marrubium sivasense* Aytaç, Akgül & Ekici
* *Marrubium supinum* L.
* *Marrubium thessalum* Boiss. & Heldr.
* *Marrubium trachyticum* Boiss.
* *Marrubium vanense* Hub.-Mor.
* *Marrubium velutinum* Sm.
* *Marrubium vulcanicum* Hub.-Mor.
* *Marrubium werneri* Maire
* *Marrubium woronowii* N.P.Popov
* *Marrubium yildirimlii* Akgül & B.Selvi
* *Marrubium zeydanlii* Aytaç, Kaptaner İğci & T.Ertuğrul

## Galerija

Attēls:Marrubium vulgare Szanta zwyczajna 2017-10-15 03.jpg|Parastā marūbija (*Marrubium vulgare*)
Attēls:Marrubium alysson 2.JPG|*Marrubium alysson* 
Attēls:Marrubium peregrinum sl3.jpg|*Marrubium peregrinum*
Attēls:Marrubium supinum - Sierra Nevada - Espagne 3.JPG|*Marrubium supinum*


## Atsauces
Romiešu Kipra

thumb|Kipras romiešu province kartē
**Kipra** (latīņu: *Cyprus*) bija Romas province, kas atradās mūsdienu Kipras salā Vidusjūras austrumu daļā. Tā kļuva par Romas provinci 58. gadā p.m.ē., kad to iekļāva impērijas sastāvā pēc tam, kad to ieņēma romiešu karaspēks.

Romas laikā Kipra kļuva par nozīmīgu tirdzniecības un stratēģisko punktu, pateicoties tās ģeogrāfiskajai atrašanās vietai starp Āziju, Āfriku un Eiropu. Svarīga loma bija arī vara un citu minerālu iegūšanai, īpaši apkārtnē pie Tamassas un Solas.

Kristietība Kiprā izplatījās agri, un jau 1. gadsimtā salu apmeklēja apustulis Pāvils un viņa pavadonis Barnaba, kurš, pēc tradīcijas, pats bija cēlies no Kipras. Tā rezultātā Kipra kļuva par vienu no pirmajām kristīgajām kopienām Vidusjūras reģionā. Romas un vēlāk Bizantijas laikā uz salas tika uzceltas daudzas baznīcas, un Kipra ieguva ievērojamu reliģisku nozīmi.

Pirms Romas kundzības Kipra bija bijusi dažādu civilizāciju kontrolē, tostarp ēģiptiešu, asīriešu, persiešu un helēnistiskās valdības laikā — Ptolemaju dinastijas pārvaldībā.

## Ārējās saites
Janka Djagiļeva

**Jana Djagiļeva** (; dzimusi , mirusi ) bija krievu dzejniece un dziesmu autore, viena no sava laika populārākajām personībām Krievijas pagrīdes pankroka skatuvē. Viņa spēlēja gan solo, gan uzstājās kopā ar citiem mūziķiem un kolektīviem, tostarp ar Jegoru Ļetovu un grupām *[[Graždanskaja oborona]]* un *Veļikije oktjabri*. Djagiļevas daiļradi ļoti ietekmēja J. Ļetovs un Aleksandrs Bašlačovs, kuri bija viņas draugi. Djagiļevas dziesmās aplūkotas izmisuma un depresijas tēmas, panku stila nihilisms un skumju folklors. Viņas nāve 1991. gadā tiek uzskatīta par simbolisku Sibīrijas pankroka kustības beigām.

## Biogrāfija
Dzimusi 1966. gada 4. septembrī siltumenerģētiķa Staņislava Djagiļeva un viņa sievas inženieres Gaļinas ģimenē. Ir krievu, ukraiņu un čehu izcelsmes. 1973. gadā apmeklēja vidusskolā un gadu mācījās klavierspēli mūzikas skolā, pēc tam to pameta un sāka intereseties par ģitārspēli. Skolas laikā sāka rakstīt dzejoļus (lielāka daļa no tiem ir zuduši) un uzstāties skolas talantu konkursos. 1984. gadā viņa iestājās Novosibirskas Ūdens transporta inženieru institūtā, bet otrajā kursā mācības pārtrauca. Šajā laikā viņa uzstājās kopā ar politisko grupu AMIGO. Agrākais Djagiļevas dzejolis, kas saglabājies, datēts ar 1985. gadu. 1985. gada decembrī devās uz Ļeņingradu, kur, iepazinās ar Aleksandru Bašlačovu. 1986. gada oktobrī Djagiļevas māte nomira no vēža.

1987. gada aprīlī iepazinās ar Jegoru Ļetovu un pievienojās viņa grupai *[[Graždanskaja oborona]]*, ar kuru uzstājās līdz 1990. gadam. 1988. gada janvārī ierakstīja savu pirmo albumu "Nepienākas" (*Не положено*). 1988. gada 24. jūnijā notika viņas pirmā uzstāšanās plašas publikas priekšā. 1989. gadā Djagiļeva pirmo reizi uzstājās grupas *Graždanskaja oborona* pirmā producenta Sergeja Firsova organizētajā koncertā Ļeņingradā. Tajā pašā gadā Firsova dzīvoklī tika ierakstīts Djagiļevas albums "Pārdots!" (*Продано!*). Pēdējās zināmās Djagiļevas publiskās uzstāšanās notika 1990. gada novembrī Irkutskā, Angarskā un Ļeņingradā. 1991. gada februāra beigās Djagiļeva ierakstīja savas pēdējās dziesmas Novosibirskas Elektrotehniskā institūta kopmītnē.

Par viņas oficiālo nāves datumu tiek uzskatīts 1991. gada 9. maijs. Tajā vakarā viņa pameta savas ģimenes lauku mājas netālu no Novosibirskas un neatgriezās. 17. maijā zvejnieks atrada viņas līķi Iņas upē. Iespējams, ka viņa noslīka netālu no Novorodņikovas dzelzceļa stacijas un līķi aiznesa 40 kilometrus lejup pa straumi. Apglabāta 19. maijā Zajeļcovas kapos Novosibirskā. Precīzs nāves laiks, vieta un apstākļi joprojām nav zināmi.

## Albumi

## Atsauces
Podnieku iela (Daugavpils)

**Podnieku iela** ir iela Daugavpilī, Gajoka apkaimē. Podnieku iela sākas krustojumā ar Vidus un Dzelzceļu ielu, ved austrumu virzienā un beidzas krustojumā ar Ūdensvada ielu. Podnieku ielā ir pārsvarā privātmāju apbūve.

Ielas kopējais garums ir 180 metri. 40 metru posms ielas sākumā asfaltēts, bet tālāk Podnieku ielā ir grants segums. Visā garumā satiksmes kustība norit abos virzienos vienā joslā. Sabiedriskais transports pa Podnieku ielu nekursē.

Podnieku iela (līdz 1920. gadam ) ir šīs ielas vēsturiskais nosaukums, laika gaitā tas nav mainījies.

## Ievērojamie objekti
* Nr. 1 — Daugavpils 4. pirmsskolas izglītības iestāde (darbojas kopš 1966. gada).
* Ielas sākumā atrodas Otrā pasaules kara brāļu kapi.

## Ielu savienojumi
Podnieku iela ir savienota ar šādām ielām:
* Vidus iela / Dzelzceļu iela
* Ūdensvada iela (T veida krustojums)

## Atsauces
Karabāze

[thumb|[ASV Gaisa spēki|ASV Gaisa spēku karabāze (1990)]]
**Karabāze** ir pastāvīga vai pagaidu karaspēka vieta, kur tie izvieto savus karavīrus, bruņutehniku un apgādes resursus. Tās kalpo aizsardzībai, apmācībai, operāciju vadībai, loģistikai un spēku izvietošanai. Bāzes var atrasties gan valsts iekšienē, gan ārvalstīs un būt daļa no starptautiskām aliansēm (piemēram, NATO). Tās var būt specializētas — gaisa, jūras, sauszemes spēkiem vai stratēģiskajām raķetēm — un ir nozīmīgas valsts drošībā.

Karabāzēs bieži ietilpst plaša infrastruktūra — kazarmas, komandcentri, apmācību poligoni, ieroču noliktavas, remontdarbnīcas, slimnīcas un lidlauki. Tām jābūt stratēģiski izvietotām, lai nodrošinātu ātru reaģēšanu krīzes situācijās un atbalstu militārajām operācijām. Daudzas bāzes darbojas arī kā civilmilitāras sadarbības centri, palīdzot dabas katastrofu seku novēršanā vai humanitārajās misijās.

Mūsdienās karabāzēm ir arī pieaugoša nozīme kiberdrošībā un informācijas tehnoloģiju uzturēšanā, ņemot vērā augošo apdraudējumu digitālajā vidē. Dažas bāzes kalpo arī kā pētniecības un attīstības centri jaunām tehnoloģijām, tostarp bezpilota lidaparātiem, mākslīgajam intelektam un modernām aizsardzības sistēmām.

## ASV karabāzes
Pēc Otrā pasaules kara ASV uzcēla lielu skaitu (aptuveni 800) karabāzu aptuveni 140 valstīs. Nozīmīga daļa šo karabāzu atrodas valstīs, kas ar ASV saistītas ar militāriem līgumiem un paktos (NATO, SEATO u. c.). Šīs bāzes kalpo ne tikai kā stratēģiski militārie punkti reģionālajai drošībai un spēku projekcijai, bet arī kā loģistikas un apgādes centri, izlūkošanas un novērošanas vietas, kā arī krīzes situācijās — kā militārās operāciju platformas. Daļa bāzu atrodas Eiropā (piemēram, Vācijā, Itālijā), Āzijā (piemēram, Japānā, Dienvidkorejā), Tuvajos Austrumos un Klusā okeāna reģionā.

Dažas no šīm bāzēm ir pastāvīgas ar lielu karaspēka klātbūtni, citas — pagaidu vai kopīgi izmantotas ar attiecīgās valsts karaspēku.

## Ārējās saites
Kenterberijas Universitāte (Jaunzēlande)

**Kenterberijas Universitāte** () ir publiska universitāte, kas atrodas Jaunzēlandes pilsētā Kraistčērčā. Tā ir viena no vecākajām un prestižākajām augstākās izglītības iestādēm valstī.

Universitāte tika dibināta 1873. gadā kā **Kenterberijas koledža** (*Canterbury College*), un sākotnēji bija daļa no Jaunzēlandes Universitātes. 1957. gadā tā kļuva par neatkarīgu universitāti ar pašas grādu piešķiršanas tiesībām.

Universitāte piedāvā plašu studiju klāstu dabaszinātnēs, inženierzinātnēs, humanitārajās un sociālajās zinātnēs, izglītībā, mākslās un komerczinībās. Tās galvenais kampuss atrodas Ilam rajonā, netālu no Kraistčērčas centra.

## Ārējās saites
Feldmaršals (Uganda)

thumb|230px|Idi Amins feldmaršala formas tērpā 1975. gada 1. oktobrī
**Feldmaršals** () bija augstākā militārā dienesta pakāpe Ugandas bruņotajos spēkos Idi Amina diktatūras laikā.

## Vēsture
1975. gada 17. jūlijā Idi Amins, Ugandas prezidents un toreizējais valsts bruņoto spēku, Ugandas armijas, virspavēlnieks, piešķīra sev feldmaršala dienesta pakāpi. Oficiāli šo pakāpi Aminam piešķīra Aizsardzības padome, kuru viņš pats vadīja. Pēc tam ģenerālmajors Mustafa Adrisi piešķīra Aminam ar pakāpes zīmotnes svinīgā pasākumā Valsts namā galvaspilsētā Entebē.

## Pakāpe mūsdienās
Pašlaik augstākā dienesta pakāpe mūsdienu Ugandas bruņotajos spēkos, Ugandas Tautas aizsardzības spēkos (UPDF), kura ir piešķirta arī Ugandas prezidentam Joveri Museveni, ir ģenerāļa pakāpe. 2021. gadā aizsardzības ministrs Čārlzs Engola aicināja piešķirt Museveni feldmaršala pakāpi. UPDF paziņoja, ka Museveni šī pakāpe tiks piešķirta nākamās pakāpes piešķiršanas ceremonijā.

## Skatīt arī
* Feldmaršals
* Feldmaršals (Apvienotā Karaliste)

## Atsauces
Demenes iela

**Demenes iela** ir iela Daugavpilī, Daugavas kreisajā krastā, Judovkas apkaimē. Demenes iela sākas krustojumā ar Lielo ielu, ved dienvidu virzienā un beidzas pie pilsētas robežas, krustojumā ar Austrumu ielu. Ielas nosaukums cēlies no Demenes ciema vārda.

Demenes ielas kopējais garums ir aptuveni 300 metri, visā garumā tā klāta ar grants segumu. Ielas sarkano līniju platums ir 9 metri. Satiksmes kustība norit abos virzienos vienā joslā. Sabiedriskais transports pa Demenes ielu nekursē, tuvākā pietura ir "Kooperācijas iela" Lielajā ielā. Demenes ielā ir privātmāju apbūve.

Sākotnējais ielas nosaukums bija **Teātra iela**, tas saglabājās arī pēc Grīvas pievienošanas Daugavpilij, jo Teātra ielai pilsētas centrā tolaik bija nosaukums *Komjaunatnes iela*. 1991. gada 19. decembrī, atjaunojot vēsturiskās Teātra ielas nosaukumu, ielai Judovkā piešķīra nosaukumu **Demenes iela**.

## Ielu savienojumi
Demenes iela ir savienota ar šādām ielām:
* Lielā iela (T veida krustojums)
* Austrumu iela (T veida krustojums)

## Atsauces
Slavenā revolūcija

**Slavenā revolūcija** (angļu: *Glorious Revolution*) bija politisks notikumu kopums, kas norisinājās Anglija no 1688. līdz 1689. gadam, rezultējoties ar karalienes Marijas II un viņas vīra Vilhelma III nākšanu tronī, kā arī angļu konstitucionālās monarhijas nostiprināšanos. Revolūcija noveda pie Stjuartu dinastijas karaļa Džeimsa II gāšanas, kurš tika apsūdzēts par absolūtisma centieniem un katolicisma atjaunošanas mēģinājumiem protestantiskajā valstī. Politiskā un reliģiskā opozīcija pret Džeimsu II pulcējās ap Torijiem un Vigiem Parlamentā.

Vilhelms III tika uzaicināts iejaukties Anglijas lietās ar t.s. Septiņu lordu vēstule. 1688. gada novembrī viņš ar armiju izcēlās Anglijā, un Džeimss II drīz vien bēga uz Franciju, faktiski atsakoties no varas. Šī bezasinīgā varas maiņa tiek uzskatīta par vienu no retajiem gadījumiem Eiropas vēsturē, kad monarhijas maiņa notiek bez plaša mēroga militāra konflikta.

Šie notikumi noslēdzās ar 1689. gada Tiesību deklarācijas (*Bill of Rights 1689*) pieņemšanu, kas ierobežoja karaļa varu, nostiprināja parlamenta pārākumu, kā arī noteica, ka karalim nevar būt Romas katoļu ticība. Tiesību deklarācija uzsvēra, ka parlaments ir galvenā institūcija likumdošanā, nodrošināja brīvas vēlēšanas un runas brīvību Parlamentā. Tā iezīmēja konstitucionālās monarhijas sākumu un ir uzskatāma par nozīmīgu soli liberālās demokrātijas attīstībā.

Slavenajai revolūcijai bija arī plašākas sekas ārpus Anglijas. Tā ietekmēja arī Skotijas un Īrijas politisko ainavu, veicinot turpmākos konfliktus, īpaši Īrijas karā (1689–1691), kur Vilhelma atbalstītāji sakāva Džeimsa sekotājus. Revolūcija arī nostiprināja protestantismu kā dominējošo reliģiju Anglijas politikā un sabiedrībā.

Turklāt Slavenā revolūcija nostiprināja ideju par "tautas suverenitāti", kas vēlāk ietekmēja Amerikas Neatkarības deklarāciju un Franču revolūciju. Tiesību deklarācija kļuva par vienu no modernās konstitucionālisma pamatdokumentiem un iedvesmoja līdzīgu principu iekļaušanu citās nacionālajās konstitūcijās.

## Ārējās saites
Camel (cigaretes)

***Camel*** ir viens no pasaulē pazīstamākajiem cigarešu zīmoliem, kuru 1913. gadā izveidoja R.J. Reynolds tabakas kompānija ASV. *Camel* bija viens no pirmajiem komerciāliem maisījuma tipa cigarešu zīmoliem, kas apvienoja Turcijas un Virdžīnijas tabaku.

Zīmols ātri ieguva popularitāti pateicoties agresīvām reklāmas kampaņām, tostarp ikoniskajam maskotam – kamielim vārdā *Joe Camel*, kas kļuva īpaši pretrunīgs 20. gadsimta beigās. Kampaņa tika kritizēta par iespējamu ietekmi uz jauniešiem un vēlāk tika pārtraukta.

*Camel* šodien pieder ''British American Tobacco'', un tas ir pieejams daudzos pasaules tirgos. Zīmols saglabā nostalģisku tēlu ar uzsvaru uz kvalitāti un tradicionālu stilu, īpaši populārs Eiropā un Tuvajos Austrumos.

## Ārējās saites

Oficiālā mājaslapa (angļu valodā)
Linkolnas Universitāte

**Linkolnas Universitāte** (, ) ir publiska universitāte, kas atrodas Jaunzēlandes pilsētā Linkolnā, netālu no Kraistčērčas. Tā ir viena no vecākajām lauksaimniecības un dzīvības zinātņu augstskolām Dienvidu puslodē.

Tā tika dibināta 1878. gadā kā Kenterberijas Lauksaimniecības koledža (*Canterbury Agricultural College*) un vēlāk kļuva par neatkarīgu universitāti 1990. gadā, atdaloties no Kenterberijas Universitātes.

Linkolnas Universitāte specializējas lauksaimniecībā, pārtikas rūpniecībā, vides pārvaldībā, ainavu arhitektūrā un dzīvības zinātnēs, un piedāvā bakalaura, maģistra un doktora līmeņa studijas.

## Ārējās saites

*
Centrālāfrikas imperators

**Centrālāfrikas imperators** () bija amats, ko Žans Bedels Bokasa kā imperators Bokasa I ieņēma no 1976. gada 4. decembra līdz savai gāšanai Francijas atbalstītā apvērsuma laikā 1979. gada 21. septembrī. Bokasa, kurš kopš nākšanas pie varas 1966. gada valsts apvērsumā jau bija vadījis Centrālāfrikas Republiku (CĀR) kā militārs diktators, tika oficiāli kronēts 1977. gada 4. decembrī greznā ceremonijā, kas, pēc aplēsēm, Centrālāfrikas Impērijai izmaksāja 20 miljonus ASV dolāru (kas atbilst 104 miljoniem ASV dolāru 2024. gadā). Lai gan juridiski Bokasa bija konstitucionāls monarhs, faktiski viņam bija absolūta vara. Visos aspektos Centrālāfrikas Impērija joprojām bija militāra diktatūra, tāpat kā iepriekš pārvaldītā Centrālāfrikas Republika.

Bokasa I mēģināja attaisnot savu rīcību, apgalvojot, ka monarhijas izveide palīdzētu Centrālāfrikas Impērijai "izcelties" no pārējā kontinenta un nopelnīt pasaules cieņu. Arī Francija sniedza ceremonijai ievērojamu materiālo atbalstu gan no publiskiem, gan privātiem avotiem. Neskatoties uz dāsnajiem ielūgumiem, pasākumā neapmeklēja nevienu ārvalstu līderi, lai gan klāt bija dažādas ārvalstu delegācijas.

Viņa tuvināšanās Muammaram Kadāfi un plaši atspoguļotā iekšējo domstarpību apspiešana (kulminācija bija 1979. gada Ngaragbas cietuma slaktiņš) radīja attiecību saspīlējumu starp Bokasu un Francijas valdību. Francija nolēma Bokasu gāzt no troņa, izmantojot ārējā izlūkdienesta SDECE veiktu apvērsumu ar kodēto nosaukumu operācija "Caban", kas notika 1979. gada 19.—20. septembrī. Centrālāfrikas Impērija tika likvidēta, bet par Centrālāfrikas Republikas prezidentu atkal kļuva Dāvids Dako.

## Atsauces
Rothmans

***Rothmans*** ir cigarešu zīmols, kas radīts 1890. gadā Londonā kā smēķējamās tabakas un cigāru veikals, ko izveidoja uzņēmējs Lūiss Rotmans (*Louis Rothman*). 20. gadsimta gaitā *Rothmans* kļuva par vienu no Lielbritānijas vadošajiem tabakas zīmoliem, kura produktus pārdeva visā pasaulē.

Zīmols kļuva pazīstams ar savu eleganto tēlu un saistību ar sportu — īpaši *[[Formula 1]]* sacīkstēm, kur tas bija viens no vadošajiem sponsoriem 1990. gados. Tas tika reklamēts kā augstas kvalitātes cigarešu zīmols ar uzsvaru uz tradīcijām un izsmalcinātību.

Mūsdienās *Rothmans* pieder *[[British American Tobacco]]*, kas nodrošina zīmola izplatīšanu visā pasaulē, īpaši Eiropas, Āzijas un Austrālijas tirgos. Dažās valstīs tas tiek tirgots ar papildinājumu *Rothmans of London*.

## Ārējās saites
* Oficiālā tīmekļa vietne
Sobranie

***Sobranie*** ir viens no vecākajiem cigarešu zīmoliem, kas tika dibināts 1879. gadā Londonā, Apvienotajā Karalistē ar mērķi apkalpot aristokrātiju un augstākās sabiedrības slāņus, tostarp Krievijas Impērijas eliti.

Zīmols ir pazīstams ar savu grezno iepakojumu un nestandarta dizainiem, tostarp *Sobranie Black Russian* un *Sobranie Cocktail* sērijām. *Sobranie* cigaretes bieži tiek uzskatītas par luksusa klases produktiem un ir asociētas ar ekskluzivitāti un stilu.

Mūsdienās *Sobranie* pieder *[[Gallaher Group]]*, kas ir *[[British American Tobacco]]* meitasuzņēmums. Zīmols ir populārs dažādos starptautiskos tirgos, īpaši Austrumeiropā un Āzijā.

## Ārējās saites

Produkta īpašnieka vietne — JTI  (angļu valodā)
West (cigaretes)

***West*** ir Vācijā radīts cigarešu zīmols, kas tika ieviests 1981. gadā un ātri kļuva par vienu no populārākajiem cigarešu zīmoliem Vācijas tirgū. Zīmolu sākotnēji izstrādāja un tirgoja kompānija *[[Reemtsma]]*, kas vēlāk kļuva par daļu no *[[Imperial Brands]]* grupas.

*West* ir bijis *[[McLaren]]* F1 komandas galvenais sponsors, no 1997. līdz 2005. gadam. Iepriekšējais galvenais sponsors bija *[[Marlboro]]*. 2005. gada jūlijā *West* pārtrauca sponsorēt komandu Eiropas Savienības tabakas reklāmu aizlieguma dēļ.

Zīmols pozicionē sevi kā moderns un kvalitatīvs, ar dažādām variācijām un stiprumiem, pielāgots dažādiem patērētāju segmentiem. Mūsdienās *West* tiek pārdots daudzos starptautiskos tirgos, īpaši populārs Eiropā un Austrumeiropas reģionā.

## Ārējās saites

Oficiālā īpašnieka mājaslapa (angļu valodā)
Davidoff (cigaretes)

***Davidoff*** ir Šveices luksusa preču zīmols, kas plaši pazīstams gan ar augstas kvalitātes cigarešu un cigāru produktiem, gan arī ar citiem ekskluzīviem izstrādājumiem, tostarp smaržām, kafiju un aksesuāriem. Zīmolu dibināja šveicietis Zino Davidoffs un tas ieguva starptautisku atpazīstamību pateicoties izsmalcinātam tēlam un augstiem kvalitātes standartiem.

*Davidoff* cigaretes tika ieviestas 1980. gados kā daļa no luksusa dzīvesstila līnijas, un tās ražo *[[Imperial Brands]]* uz licencēšanas pamata. Šīs cigaretes tiek pozicionētas kā premium klases produkts, ar uzsvaru uz eleganci, līdzsvarotu garšu un izsmalcinātu dizainu.

Zīmols īpaši populārs Eiropā, Tuvajos Austrumos, Āzijā un NVS valstīs, kur tas tiek uzskatīts par statusa simbolu. *Davidoff* reklāmās bieži uzsvērta frāze “*The Good Life*”, atspoguļojot zīmola filozofiju par izsmalcinātu un baudāmu dzīvi.

## Ārējās saites

Oficiālā mājaslapa  (angļu valodā)
Imperial Brands — ražotājs
Pall Mall (cigaretes)

***Pall Mall*** ir viens no vecākajiem un visā pasaulē atpazīstamākajiem cigarešu zīmoliem, kas tika ieviests 1899. gadā ASV kā premium klases produkts. Sākotnēji to ražoja kompānija *Butler & Butler*, taču vēlāk zīmolu pārņēma *[[American Tobacco Company]]*, un gadu gaitā tas nonāca ''British American Tobacco'' īpašumā.

*Pall Mall* bija viens no pirmajiem zīmoliem, kas ieviesa garāka formāta cigaretes un piedāvāja dažādus filtrācijas risinājumus, ietekmējot visas nozares attīstību. Līdz 1960. gadiem šis zīmols bija viens no populārākajiem ASV tirgū.

Zīmols ir zināms arī ar savām spilgtajām krāsu iepakojumu līnijām – sarkanā, zilā, oranžā un zaļā – kas apzīmē dažādus stiprumus un aromātus. *Pall Mall* reklāmas bieži akcentēja kvalitāti un inovāciju, piemēram, saukļi kā "Wherever Particular People Congregate".

Mūsdienās *Pall Mall* tiek pozicionēts kā pieejamāks, tomēr uzticams cigarešu zīmols ar globālu klātbūtni. Tas ir īpaši populārs Ziemeļamerikā, Eiropā un Āzijā.

## Ārējās saites

Oficiālā mājaslapa (dažādos reģionos saturs var atšķirties)
British American Tobacco mājaslapa
Bond Street (cigaretes)

***Bond Street*** ir cigarešu zīmols, kas tika dibināts 20. gadsimta sākumā Londonas rajonā ''Bond Street''. Zīmols ir pazīstams ar savu pieejamo cenu un vienkāršo dizainu, kas piesaista patērētājus, kuri meklē kvalitatīvu, taču cenu ziņā pieejamu cigarešu produktu.

*Bond Street* cigaretes tiek ražotas un izplatītas visā pasaulē, un tās pieder un tiek pārvaldītas no ''British American Tobacco''. Zīmols ir īpaši populārs tirgos, kur ir pieprasījums pēc budžeta kategorijas tabakas produktiem, piemēram, Eiropā, Āzijā un Latīņamerikā.

Zīmols ir pazīstams arī ar savu stabilo produktu līniju un dažādām cigarešu variācijām, tostarp ar filtru un bez filtra, kā arī dažādu aromātu piedāvājumu.

## Ārējās saites

Oficiālā mājaslapa (angļu valodā)
British American Tobacco mājaslapa
Santaklēras apgabals

**Santaklēras apgabals** (, ) ir viens no Kalifornijas štata apgabaliem Amerikas Savienotajās Valstīs. Tas atrodas Sanfrancisko līča dienvidu daļā un ir viens no ekonomiski un tehnoloģiski nozīmīgākajiem reģioniem valstī. 2020. gadā apgabalā dzīvoja 1,94 miljoni iedzīvotāju, padarot to par vienu no visapdzīvotākajiem Kalifornijā. Santaklēras apgabala administratīvais centrs un lielākā pilsēta ir Sanhosē, kas vienlaikus pēc iedzīvotāju skaita ir arī trešā lielākā pilsēta Kalifornijā. Apgabals ir starptautiski pazīstams kā Silīcija ielejas sirds, jo šeit atrodas daudzi pasaules vadošie tehnoloģiju uzņēmumi, piemēram, *[[Apple]]*, *[[Google]]*, *[[Intel]]* un *[[Facebook]]*. Apgabals ir arī nozīmīgs izglītības un inovāciju centrs; tajā atrodas Stenforda Universitāte, kā arī neskaitāmi pētniecības institūti un jaunuzņēmumi. Pateicoties augstajam izglītības un ienākumu līmenim, kā arī vadošajai lomai tehnoloģiju nozarē, Santaklēras apgabals tiek uzskatīts par vienu no galvenajiem saimniecības dzinējspēkiem ne tikai Kalifornijā, bet visā ASV.

## Atsauces

## Ārējās saites
Džons Hobsons

**Džons Atkinsons Hobsons** (; dzimis , miris ) bija britu ekonomists, sociālais teorētiķis un žurnālists.  

Dž. Hobsons ir vislabāk pazīstams ar savu darbu *Imperialism: A Study* (1902), kurā viņš analizē ekonomiskos motīvus, kas slēpjas aiz imperiālās politikas. Hobsons kritizēja pārmērīgu uzkrājumu un ienākumu nevienlīdzību industriālajā sabiedrībā, kas, pēc viņa domām, noveda pie nepietiekama patēriņa un kapitāla eksportēšanas uz koloniālajiem reģioniem. 

Viņa idejas būtiski ietekmēja gan kreisos domātājus, gan Džonu Meinardu Keinsu.

## Ārējās saites

* Džons Hobsons Stenfordas filozofijas enciklopēdijā
* Hobsona darbu arhīvs Marxists.org
Patversmes iela (Daugavpils)

**Patversmes iela** ir iela Daugavpilī, Čerepovas apkaimē. Tā sākas krustojumā ar Nometņu ielu, ved ziemeļaustrumu virzienā un beidzas krustojumā ar Kūdras ielu. Patversmes ielas turpinājums ir Stiklu iela.

Patversmes ielā ir gan rūpnieciska, gan dzīvojama apbūve, bet ielas sākums nav apbūvēts.

Ielas kopējais garums ir 580 metri. Visā garumā tai ir asfalta segums, satiksmes kustība norit abos virzienos, pa vienu joslu katrā virzienā. Pa Patversmes ielu kursē 10A. maršruta minibusi.

Patversmes iela ir šīs ielas vēsturiskais nosaukums, laika gaitā tas nav mainījies.

## Ievērojami objekti
* Nr. 5A — betona ūdenstornis, uzbūvēts 1992. gadā, pašlaik celtni izmanto telesakaru uzņēmums Tele2.

## Ielu savienojumi
Patversmes iela ir savienota ar šādām ielām:
* Nometņu iela (T veida krustojums)
* Augstā iela (T veida krustojums)
* Kūdras iela
* Stiklu iela (ielas turpinājums)

## Atsauces
Romanja

thumb|Romanjas karte, kurā redzamas tās sastāvā esošās pašvaldības
**Romagna** (itāļu: *Romagna*) ir vēsturiskais reģions Itālijas centrā, mūsdienu Emīlijas-Romanjas reģiona dienvidaustrumos, ziemeļos no Markes. Rietumos to ierobežo Apenīni, austrumos — Adrijas jūras viļņi.

Romagnā atrodas vairākas ievērojamas pilsētas, tostarp Ravenna, kas slavena ar savām Bizantijas laika mozaīkām un kādreiz bija Romas impērijas rietumu galvaspilsēta. Rimini — dzimtā pilsēta režisoram Federiko Fellīni — ir populārs kūrorts ar plašām pludmalēm un rosīgu naktsdzīvi. Tāpat jāpiemin arī Forli, Čezēna un Faenca, pēdējā slavena ar savu keramikas tradīciju, no kuras cēlies vārds "*faience*" (fajansa keramika).

## Ārējās saites
Varšavas Ekonomikas skola

**Varšavas Ekonomikas skola** (, saīsināti **SGH**) ir viena no vadošajām ekonomikas un biznesa augstskolām Polijā, atrodas Varšavā.

Tā dibināta 1906. gadā kā Privātā Tirdzniecības augstskola (*Prywatna Wyższa Szkoła Handlowa*), un 1916. gadā ieguva oficiālu statusu kā Valsts Tirdzniecības augstskola. 1933. gadā nosaukta par Varšavas Galveno Tirdzniecības skolu (*Szkoła Główna Handlowa*).

Skolā piedāvā bakalaura, maģistra un doktorantūras programmas ekonomikā, finansēs, vadībā, starptautiskajā biznesā un sabiedriskajās attiecībās. SGH sadarbojas ar daudzām starptautiskām universitātēm un organizācijām un ir daļa no prestižiem tīkliem, piemēram, CEMS un EQUIS.

## Ārējās saites

*
Fuldas Lietišķo zinātņu universitāte

**Fuldas Lietišķo zinātņu universitāte** () ir valsts lietišķo zinātņu augstskola Vācijā, kas atrodas Fuldā, Hesenes federālajā zemē.

Universitāte dibināta 1974. gadā un piedāvā studiju programmas daudzās jomās, tostarp sociālajās zinātnēs, veselības aprūpē, inženierzinātnēs, ekonomikā, datorzinātnēs, uztura zinātnēs un starptautiskajās attiecībās. Tā ir viena no pirmajām lietišķo zinātņu universitātēm Vācijā, kas ieguvusi tiesības piešķirt doktora grādus noteiktās disciplīnās.

Universitāte ir pazīstama ar savu starptautisko orientāciju, daudzveidīgo studentu kopienu un sadarbību ar augstskolām visā pasaulē. Tā ir daļa no tīkliem kā UAS7 un HAW Hessen.

## Ārējās saites

*
Parastā marūbija

**Parastā marūbija** (*Marrubium vulgare*) ir marūbiju suga, kura ir plaši sastopama Eiropā (neiekļaujot ziemeļu un ziemeļaustrumu daļu), dienvidrietumu Āzijā un Ziemeļāfrikā sastopama suga. Latvijā suga ir ļoti rets ievazāts (adventīvs) augs, kuru reti kultivē.

## Apraksts
Parastā marūbija ir daudzgadīgs, 15–60 cm augsts lakstaugs, kas blīvi klāts ar baltiem vai pelēkbaltiem matiņiem. Stublājs stāvs, zarains. Lapas iegareni olveidīgas, 2–4 cm garas un 1,5–3 cm platas, ar kātiņu; apakšējo lapu kāts ir garāks par lapas plātni. Lapām raksturīga nevienmērīgi zobaina mala, saburzīta virsma un noapaļots gals. Ziedi veidojas blīvos, daudzziedu pušķos augšējo lapu žāklēs. Zieda kauss ir stobrveidīgs, blīvi apmatots, ar desmit izteiktām dzīslām un desmit īlenveidīgiem, āķveidīgi atliektiem zobiņiem. Vainags balts vai blāvi dzeltenīgi balts, nedaudz pārsniedz kausa garumu. Augšlūpa stāva un plakana; apakšlūpa trīsdaivaina ar platu, galā šķeltu vidējo daivu un īsām, šaurām sānu daivām. Atšķirībā no vairākuma lūpziežu, apakšlūpā parasti nav punktveida vai svītrainu ornamentu. Auglis ir trīsšķautņains, kails, iegareni eliptisks riekstiņš skaldaugļa formā. Ziedēšanas periods — jūnijs un jūlijs.

## Atsauces
Lauska iela

**Lauska iela** ir iela Daugavpilī, Jaunbūves un Ķīmijas apkaimēs. Lauska iela sākas krustojumā ar Auces ielu, ved ziemeļrietumu virzienā un beidzas strupceļā pēc krustojuma ar Atmatas ielu. Lauska ielā ir gan privātmāju, gan daudzstāvu dzīvojamā apbūve.

Ielas sākums attiecas uz Jaunbūves apkaimi, vidēja daļa (no Neretas ielas līdz Atmatas ielai) iezīmē apkaimju robežu (nepārnumuru pusē ir Jaunbūve, bet pārnumuru pusē ir Ķīmija). Pēc Atmatas ielas abas Lauska ielas puses attiecas uz Ķīmijas apkaimi.

Lauska ielas kopējais garums ir aptuveni 305 metri. Ielas sākums (līdz krustojumam ar Neretas ielu) klāts ar grants segumu, tālāk ielai ir asfalta segums. Visā garumā satiksmes kustība atļauta abos virzienos. Sabiedriskais transports pa Lauska ielu nekursē, tuvākā pietura ir "Aglonas iela" Šaurajā ielā.

Lauska iela izveidota 20. gadsimta vidū. Ielas nosaukums laika gaitā nav mainījies.

## Ielu savienojumi
Lauska iela ir savienota ar šādām ielām:
* Auces iela (T veida krustojums)
* Neretas iela (T veida krustojums)
* Aglonas iela (T veida krustojums)
* Atmatas iela (T veida krustojums)
M. Ostrogradska Kremenčukas Nacionālā universitāte

**M. Ostrogradska Kremenčukas Nacionālā universitāte** (ukraiņu: *Кременчуцький національний університет імені Михайла Остроградського*) ir valsts augstākās izglītības iestāde Kremenčukā, Ukrainā.

Tā nosaukta par godu ievērojamajam matemātiķim Mihailam Ostrogradskim, kurš dzimis Poltavas apgabalā. Universitāte piedāvā plašu studiju klāstu inženierzinātnēs, informācijas tehnoloģijās, ekonomikā, humanitārajās un dabaszinātnēs. Tā ir viena no vadošajām reģionālajām universitātēm Ukrainā.

## Ārējās saites
Eurostar (dziesma)

***Eurostar*** ir Šveices dziedātāja Nemo dziesma, kas izdota . Tas ir pirmais singls pēc Nemo uzvaras 2024. gada Eirovīzijas dziesmu konkursā ar dziesmu ''The Code''. Dziesma veltīta Londonai un atspoguļo Nemo dzīvi pēdējo piecu mēnešu laikā.

## Izveide un ierakstīšana

Dziesmas radīšanas iedvesma sākās 2024. gada jūlijā, kad Nemo brauca ar *[[Eurostar]]* vilcienu no Parīzes uz Londonu. Kā pats mākslinieks atzīmējis: 

Dziesmu sarakstīja Nemo kopā ar šveiciešu-amerikāņu autoru un producentu Liamu Meju. Producēšanā piedalījās arī *[[Cecile Believe]]* un Kamerons Govers Pūls.

## Mūzikas video

Dziesmas mūzikas video režisēja Rui Okamūra. Videoklipā redzams, kā Nemo brauc ar *Eurostar* vilcienu uz Londonu un pēc tam ballējas dažādās pilsētas vietās – autobusu pieturās, bāros, autobusos un viesnīcā. Īpašu uzmanību piesaista 2024. gada Eirovīzijas dalībnieku dalība videoklipā.

## Tematika un stils

*Eurostar* ir dinamisks popmūzikas skaņdarbs ar elektroniskās mūzikas elementiem. Dziesmai raksturīga elektronisko ritmu sajaukšana ar grandioziem, simfoniskiem piedziedājumiem *[[Queen]]* stilā.

## Izdošana un uzņemšana

Singls tika izdots  digitālās lejupielādes formātā ar *A Better Now Records* izdevniecības starpniecību, ekskluzīvi licencēts *[[Universal Music Group|Universal Music]]*. Dziesmas garums ir 2 minūtes un 45 sekundes.

Nemo aprakstīja dziesmu kā "mazo mīlestības vēstuli Londonai" un atzīmēja, ka pārcēlās uz Londonu 2024. gada augustā, meklējot piemērotāku vidi savam muzikālajam stilam.

## Atsauces

## Ārējās saites
* Nemo oficiālā tīmekļa vietne
* "Eurostar" Apple Music
Antons Bārda

**Antons Bārda** (dzimis , miris ) bija latviešu skolotājs un dzejnieks.

## Dzīvesgājums
Dzimis 1891. gadā Pociema „Rumbiņos” saimnieku ģimenē. Mācījies Pociema Pīlāgu pagastskolā, Umurgas draudzes skolā, Limbažu pilsētas skolā un Longīna Ausēja reālskolā Cēsīs. Pirmais dzejolis "Rīts" publicēts 1912. gadā. Strādāja par skolotāju, 1916. gadā darbojās Baltijas Bēgļu apgādāšanas komitejā Cēsīs. 1917. gadā sāka tieslietu, tad filoloģijas studijas Tērbatas universitātē, bet Pirmā pasaules kara dēļ tās pārtrauca.
1920. gadā atsāka studijas Latvijas Augstskolas Filoloģijas un filozofijas fakultātē.

Pēc vecākā brāļa Friča Bārdas nāves kopā ar Paulīnu Bārdu sakārtoja viņa dzejoļu grāmatu "Dziesmas un lūgšanas Dzīvības Kokam" (1923).
Vēlāk strādāja Rīgā par skolotāju Rīgas poļu ģimnāzijā, bija tās direktors (1925—1940). Otrā pasaules kara laikā pabeidza studijas Latvijas Universitātē. Pēc kara strādāja Pociema kolhozā. 1968. gadā Rumbiņos atklāja piemiņas istabu Fricim Bārdam.

Miris 1981. gadā, apbedīts Umurgas kapos.

## Darbi
* dzejoļu krājumi "Dziesmu dievs" (1930, ieguva Kultūras fonda godalgu), "Puķe pagalvī" (1971), "Mūžīgā vasara" (1981).

## Atsauces
Aņēra pie Sēnas

**Aņēra pie Sēnas** (, ) ir pilsēta Odesēnas departamentā, Ildefransā, Francijā. 

Tā atrodas Parīzes ziemeļrietumu piepilsētā, aptuveni 8 km no galvaspilsētas centra. 2021. gadā pilsētā dzīvoja vairāk nekā 86 tūkstoši iedzīvotāju. Aņēra pie Sēnas ir daļa no Parīzes metropoles areāla un piedāvā blīvu pilsētvidi ar piekļuvi dzelzceļa un metro satiksmei. Vēsturiski pilsēta bijusi iecienīta gleznotāju vidū, īpaši impresionistu laikā, piemēram, tur strādājuši Vinsents van Gogs un Renuārs.

## Atsauces

## Ārējās saites
Dioscorea alata

thumb|250px|''Dioscorea alata''
***Dioscorea alata***, **spārnainā dioskoreja** jeb **ube** ir disokoreju (bumbuļa) suga. Bumbuļi parasti ir spilgti violeti — no purpursarkanas līdz spilgti lavandas krāsā, bet daži bumbuļi ir no krēmīgi baltiem līdz vienkārši baltiem. To dažreiz jauc ar taro. Tā izcelsme meklējama Āzijas un Okeānijas tropos .  Dažas šķirnes sasniedz ievērojamus izmērus. Ap 1939. gadu Maprikā, Austrumsepikas apgabalā, Papua-Jaungvinejā, audzēts lielais jams "Mambatap" bija 3,5 m garumā. 

## Atsauces
Ibn Arabī

**Abū abd Allāhs Muhamads ibn Arabī el Tāī el Hātimī** (, *Abū ʻAbd Allāh Muḥammad ibn ʻArabī al-Ṭāʼī al-Ḥātimī*, dzimis 1165. gada jūlijā, miris 1240. gada novembrī) bija islāma mistiķis, filozofs, dzejnieks un teologs. Viņš dzimis Mursijā, toreizējā musulmaņu Andalusas pilsētā (mūsdienu Spānijas teritorijā), bet lielāko daļu dzīves pavadīja Ziemeļāfrikā, Tuvajos Austrumos un Mekā, kur viņš aktīvi darbojās kā skolotājs, autors un domātājs. Ibn Arabī tiek uzskatīts par vienu no nozīmīgākajiem sūfisma teorētiķiem un ir pazīstams ar savu doktrīnu par “vienoto esamību” (*[[waḥdat al-wujūd]]*), kas izskaidro Dieva klātbūtni visā eksistējošajā un ietekmēja gan mistiskās, gan filozofiskās domas attīstību islāma pasaulē. Viņa darbi, īpaši *[[Al-Futūḥāt al-Makkiyya]]* (“Mekas atklāsmes”) un *[[Fuṣūṣ al-Ḥikam]]* (“Gudrības dārgakmeņi”), ir kļuvuši par pamata tekstiem sūfiju intelektuālajā tradīcijā.

Ibn Arabī ietekme saglabājās gadsimtiem ilgi, īpaši osmaņu, persiešu un musulmaņu garīgajās skolās. Viņa filozofija iedvesmojusi gan dievbijīgus mūsdienu musulmaņus, gan zinātniekus rietumu akadēmiskajā vidē, kas studē islāma misticismu, metafiziku un teoloģiju. Tajā pašā laikā Ibn Arabī darbi bijuši arī pretrunīgi un dažkārt kritizēti ortodoksālākās islāma skolas ietvaros.

## Atsauces

## Ārējās saites
Vālodzes iela (Daugavpils)

**Vālodzes iela** ir iela Daugavpilī, Daugavas kreisajā krastā, Grīvas apkaimē. Vālodzes iela sākas krustojumā ar Druvu ielu, ved dienvidu virzienā un beidzas krustojumā ar Veidenbauma ielu. Vālodzes ielā ir privātmāju apbūve.

Vālodzes ielas garums ir 403 metri, tās sarkano līniju platums ir 14—17 metri. Visā garumā Vālodzes iela klāta ar grants segumu, satiksmes kustība atļauta abos virzienos. Sabiedriskais transports pa Vālodzes ielu nekursē, tuvākā pietura ir 9. maršruta galapunkts "Ķiršu iela".

Nosaukums jaunizveidotajai Vālodzes ielai piešķirts 1957. gadā. Laika gaitā tās nosaukums nav mainījies.

## Ielu savienojumi
Vālodzes iela ir savienota ar šādām ielām:
* Druvu iela (T veida krustojums)
* Vārpu iela (T veida krustojums)
* Plūdu iela (T veida krustojums)
* Ķiršu iela
* Sventas iela (T veida krustojums)
* Veidenbauma iela (T veida krustojums)

## Atsauces
Maziras Valsts Pedagoģiskā universitāte

**Maziras Valsts pedagoģiskā universitāte** () ir valsts augstākās izglītības iestāde Baltkrievijas pilsētā Mazira. Universitāte nosaukta baltkrievu rakstnieka Ivana Šamjakina vārdā. Tā dibināta 1944. gadā kā pedagoģiskais institūts.

Universitāte specializējas pedagogu, psihologu, sociālo darbinieku un citu izglītības jomas speciālistu sagatavošanā. Tajā darbojas vairākas fakultātes un pētniecības struktūrvienības.

## Ārējās saites

*
Kīts Kelogs

**Džozefs Kīts Kelogs** (; dzimis  Deitonā) ir ASV ģenerālis un politiskais padomnieks, bijušais nacionālās drošības padomnieka pienākumu izpildītājs prezidenta Donalda Trampa administrācijā.

Kelogs dienējis ASV Armijā vairāk nekā 30 gadus, piedalījies Vjetnamas karā un ieņēmis vairākus augstus militāros amatus. Pēc militārās karjeras viņš iesaistījās drošības un aizsardzības politikas izstrādē.

2017. gada februārī pēc Maikla Flinna atkāpšanās Džozefs Kīts Kelogs īslaicīgi kļuva par ASV prezidenta nacionālās drošības padomnieka pienākumu izpildītāju, līdz amatā iecēla H. R. Makmāsteru.

2024. gada 27. novembrī Donalds Tramps iecēla Kelogu par ASV īpašo pārstāvi Ukrainas un Krievijas jautājumos. Tomēr 2025. gada 16. martā Krievijas protestu dēļ Kelogu atcēla no pienākumu pildīšanas ar Krieviju un iecēla par ASV īpašo pārstāvi Ukrainā.

## Atsauces

## Ārējās saites

* ASV Aizsardzības departamenta biogrāfija (angļu valodā)
Karaļa Džordža salas

**Karaļa Džordža salas** () ir koraļļu atolu grupa Tuamotu salās Klusajā okeānā, Polinēzijā. Administratīvi pieder Franču Polinēzijai, kur ietilpst Manihi un Takaroas komūnās. Salu pamatiedzīvotāji ir polinēziešu tauta tuamotieši.

## Vēsture
Kā pirmie no eiropiešiem salas 1616. gadā apmeklēja holandiešu ekspedīcija Villema Shautena un Jakoba Le Mēra vadībā, kas tās nodēvēja par *Sondre Grondt Eylandt* — ‘Bezdibeņa salām’ — atolu lagūnas bija tik dziļas, ka tajās nebija iespējams noenkuroties. Mūsdienu nosaukumu salas ieguva 1765. gadā, kad tās apmeklēja britu jūrasbraucējs Džons Bairons un nodēvēja par godu Lielbritānijas karalim Džordžam III.

## Ģeogrāfija
Salu grupa stiepjas  garumā rietumu—austrumu virzienā un to veido 4 koraļļu atoli un viena neapdzīvota koraļļu sala. Karaļa Džordža salas atrodas ziemeļrietumos no Tuamotu arhipelāga galvenās grupas (tuvākā ir Arutua  uz dienvidrietumiem). Kopējā sauszemes platība ir 64 km². Disepointmenta salu lielākais atols pēc sauszemes platības un iedzīvotāju skaita ir Takaroa (sauszeme 20 km², lagūna 93 km², 674 iedzīvotāji). Valda tropiskais klimats bez izteiktām sezonām; vidējā gada temperatūra ir ap , vidējais nokrišņu daudzums 1529 mm.

### Atoli un salas

## Atsauces

## Ārējās saites
Ax-4

***Ax-4*** jeb ***Axiom Mission 4*** bija ASV uzņēmuma *[[SpaceX]]* kosmosa kuģa *[[Crew Dragon]]* komerciāls lidojums uzņēmuma *[[Axiom Space]]* uzdevumā.
To orbītā palaida 2025. gada 25. jūnijā, un nākamajā dienā kosmosa kuģis saslēdzās ar Starptautisko kosmosa staciju. Nolaižamais aparāts uz Zemes atgriezās 15. jūlijā.

*Ax-4* tika izmantots kosmosa kuģa *Crew Dragon* jauns (piektais un pēdējais) nolaižamais aparāts *Grace* (*C213*).
Nesējraķetei *[[Falcon 9 Block 5]]* izmantoja pirmo pakāpi (sērijas numurs *B1094*), kas agrāk bija izmantota vienu reizi.

## Apkalpe
*Ax-4* apkalpe augšupceļā un lejupceļā:

Dublieru apkalpe:
* Maikls Lopess-Alegrija, Komandieris, 
* Prasants Nairs, Pilots, 
* Ģula Čerēņi, 

## Lidojuma gaita
*Ax-4* tika palaists  06:31 *UTC* ar nesējraķeti *[[Falcon 9 Block 5]]* no Kanaveralas zemesraga Gaisa spēku stacijas starta laukuma *SLC-39A*.
Pēc derīgās kravas atdalīšanas raķetes pirmā pakāpe nolaidās uz nosēšanās zonas *LZ-1* Kanaveralas zemesraga Gaisa spēku stacijā.

26. jūnijā 10:31 *UTC* *Grace* automātiskā režīmā saslēdzās ar SKS pie *[[Harmony (SKS)|Harmony]]* modulim augšpusē pievienotā adaptera *[[Pressurized Mating Adapter|PMA-3]]* saslēgšanās mezgla *[[International Docking Adapter|IDA-3]]*.

14. jūlijā 11:15 *UTC* kosmosa kuģis atvienojās no stacijas. 15. jūlijā 09:31:36 *UTC* nolaižamais aparāts nolaidās Klusajā okeānā, netālu no Sandjego. Lidojuma ilgums bija 20 dienas 2 stundas 59 minūtes.

## Atsauces

## Ārējās saites
* Axiom Mission 4 *Axiom Space*
* AX-4 MISSION *SpaceX*
* Crew Dragon Gunter Dirk Krebs